

**Juraj Loj je novým inšpirátorom značky Kia**

* **Juraj Loj je uznávaný charakterový herec, za svoju prácu v seriáloch, filmoch a divadlách získal niekoľko prestížnych ocenení**
* **Jedným z týchto ocenení je cena Igric pre najvýznamnejšie tvorivé činy v oblasti filmovej tvorby za najlepší herecký výkon**
* **Nie je len hercom, ale aj maliarom, lezcom a inšpirátorom**
* **Zároveň je milujúci a obetavý otec**

Značka Kia začiatkom minulého roka prešla výraznou transformáciou a predstavila nielen nové logo a smerovanie, ale aj svoj nový slogan, ktorý znie *„Movement, that inspires“ /„Pohyb, ktorý inšpiruje“.* Ústredným bodom a podstatou, ktorá odráža nový zámer značky je inšpirácia - inšpirovať zákazníkov prostredníctvom produktov, služieb a ich skúsenosti so značkou.

Zdroj inšpirácie hľadá značka Kia všade v prírode, v pohybe a hlavne v inšpiratívnych ľuďoch. A práve, jedného mimoriadne inšpiratívneho človeka si zvolila spoločnosť Kia na Slovensku za svojho nového inšpirátora/ambasádora. Novým inšpirátorom značky Kia sa stal Juraj Loj, uznávaný charakterový herec. Juraj Loj je herec, ktorý stvárňuje postavy v populárnych slovenských seriáloch (napr. Slovania, Búrlivé víno, Einstein) a zároveň je veľmi úspešný a oceňovaný za postavy, ktoré stvárnil vo filmoch (napr. Šarlatán). V roku 2021 získal prestížne ocenenie Igric za mužský herecký výkon. Juraj Loj však nie je len herec, je tiež milujúci otec a vo voľnom čase je aj maliarom a lezcom. Inšpirácia je pre Juraja mimoriadne dôležitá, vďaka nej napreduje a hýbe sa vpred. Zároveň svojim príkladom inšpiruje ostatných a je pripravený inšpirovať aj priaznivcov a zákazníkov značky Kia. Viac sa dozviete na: <https://www.youtube.com/watch?v=9xYmKkHy_4o>

*„V osobe Juraja Loja sme našli človeka, ktorý žije mimoriadne zaujímavý a aktívny život, plný pohybu a inspirácie a ktorý je v absolútnej zhode s našou novou filozofiou Značky. Som veľmi rád, že Juraj vníma našu značku rovnako a že spoločne s nim budeme môcť priniesť našim priaznivcom a zákazníkom množstvo nových podnetov a informácií, ktoré ich verím ešte viac spoja so značkou Kia a jej kľúčovými hodnotami“* uviedol pri tejto príležitosti Radovan Pokojný, General marketing manager Kia Sales Slovakia.

*„Som veľmi rád, že som novým inšpirátorom značky Kia, nakoľko sa mi mimoriadne páči jej nový odvážny dizajnový jazyk a vôbec som nadšený, kam sa Kia začala uberať. Teším sa na spoločnú jazdu plnú vzájomnej inšpirácie. Verím, že to bude určite niečo výnimočné, pretože Kia EV6 a ostatné modely Kia, ktoré som už mal možnosť vyskúšať sú naozaj výnimočné,“* dodal Juraj Loj.